અમરાપુર ઓઇલ ડેપોમાંથી નકલી ખાદ્યતેલ બજારમાં વેચાતું હોવાની ચોક્કસાઇ થયા બાદ આજે મંગળવારે પોલીસે અમરાપુર ઓઇલ ડેપોમાં દરોડો પાડ્યો હતો. જેમાં નામાંકિત તિરૂપતિ, અંકુર, વિમલ, ગોકુલ જેવી કંપનીઓના નામના ડબ્બામાં ભેળસેળયુક્ત સીંગતેલ અને કપાસીયા તેલ જણાઇ આવ્યું હતું. પોલીસે ઓઇળ ડેપોમાંથી વિવિધ બ્રાન્ડેડ તેલ કંપનીઓના ૧૦૯ ડબામાં ભરેલો ખાદ્યતેલનો જત્થો કબજે કર્યો હતો. આ ઉપરાંત ડેપોમાંથી વજન કાંટો, તેલ ભેળસેળ કરવાના સાધનો, તેલના ડબા સીલ કરવાનાસાધનો મળી કુલ રૃા. ૧,૧૪,૬૮૦નો મુદ્દામાલ કબજે કર્યો હતો.